### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. april 2025 har vedtaget Magistratens foranstående indstilling af 22. april 2025.

Enhedslisten de Rød-Grønnes byrådsgruppe kunne ikke tiltræde indstillingen.

Magistratsafdelingen for Teknik og Miljø udarbejder notat.

###

.

### Resume

[adresse] skal ifølge vandforsyningsloven udarbejde en vandforsyningsplan, som fastsætter forsynings-strukturen i kommunen, og beskriver hvilken vandforsyning, der forsyner hvor.

Vandforsyningsplanen skal samtidig sikre en bæredygtig og stabil vandforsyning og understøtte kommunens strategiske målsætninger, herunder Vand Vision 2100, god drikkevandskvalitet og fremtidig anvendelse af alternative vandtyper som regnvand og gråt spildevand.

Forslaget til Vandforsyningsplan 2024-2031 har været i otte ugers offentlig høring. Høringssvarene har kun givet anledning til mindre præciseringer i selve planen, og kortmaterialet med forsyningsgrænser er justeret på baggrund af høringssvarene.

Vandforsyningsplanen 2024-2031 indstilles nu til endelig vedtagelse. Samtidig indstilles det, at rådmanden bemyndiges til at godkende ændringer i afgrænsningen af de fremtidige forsyningsområder og tekniske rettelser til Vandforsyningsplanen i gyldighedsperioden.

### Beslutningspunkter

Det indstilles:

At 1) forslag til vandforsyningsplan 2024-2031 endelig vedtages.

At 2) høringssvarene besvares som anført i bilag 3

At 3) rådmanden for Teknik og Miljø bemyndiges til fremadrettet at godkende ændringer i afgrænsningen af de fremtidige forsyningsområder, når der er enighed mellem de berørte forsyninger, og det ikke vurderes at have væsentlig principiel eller økonomisk betydende konsekvens.

At 4) rådmanden for Teknik og Miljø bemyndiges til fremadrettet at godkende dynamiske rettelser til vand-forsyningsplanens tekniske data, der ikke vurderes at have væsentlig principiel eller økonomisk betydende konsekvens.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-04-2025

Tejs Schou: 6

Fremsendes til [adresse] med bemærkning, at Magistraten i mødet den 22. april 2025 anbefaler, at byrådet tiltræder Magistratsafdelingen for Teknik og Miljøs indstilling af 31. marts 2025.